cyanic-selkie/wikianc huggingface dataset:
Ημιομάδα
Βασικές έννοιες
Σε μία ημιομάδα S καλουμε αριστερό ουδέτερο/ταυτοτικό στοιχείο (συχνά συμβολίζεται και με 1_{S}) ένα στοιχείο e\in S τετοιο ωστε για κάθε a\in S   εχω   e • a = a. Αντιστοίχως ορίζεται και το δεξί. Όταν ενα στοιχείο ειναι ταυτόχρονα και αριστερό και δεξί ταυτοτικό το λεμε απλώς ταυτοτικό. Μια τέτοια ημιομάδα με ταυτοτικο καλείται μονοειδές. Κάθε ημιομάδα μπορει να εμβυθιστεί σε ένα μονοείδες, συνάπτοντας της ένα στοιχείο e\notin S τετοιο ώστε  e • a = a • e = a για καθε a \in S. Οπότε και παίρνω   ενα μονοειδές.
Αριστερό απορροφητικό ή μηδενικό στοιχείο στοιχείο μιας ημιομάδας S (συχνά συμβολίζεται και με 0_{S} καλείτε ενα στοιχείο z\in S τέτοιο ώστε z • a = z  για καθε a \in S . 'Αντίστοιχα ορίζεται και το δεξί. Όταν ένα στοιχείο ειναι ταυτόχρονα και αριστερό και δεξί μηδενικό το λέμε απλώς μηδενικό στοιχείο . Μια ημίομάδα με  μηδενικό στοιχείο καλείτε μηδενική ημιομάδα (zero-semigroup). Κάθε ημιομάδα μπορει να εμβυθιστεί σε μία μηδενική, συνάπτοντας της ένα μηδενικό στοιχείο ανάλογα με παραπάνω , όποτε παίρνω.
Υποημιομάδες και Ιδεώδη
Η πράξη μίας ημιομάδας επάγει πράξη και στα υποσύνολα αυτής της μορφής A,B\sub S τέτοια ώστε A·B={a•} το οποιο ειναι συνολο (οχι απαραίτητα υποσύνολο της S). Μεσω αυτης της πραξης οριζώ ως : Η τομή οποιονδήποτε υποημιομάδων μίας ημιομάδας S είναι πάλι ημιομάδα. Συνεπώς σχηματίζουν έναν πλήρη σύνδεσμο. Ανάλογα με τις ομάδες, ορίζεται το κέντρο μιας ημιομάδας ως την υποημιομάδα της οποίας τα στοιχεία μετατίθενται με όλη την ημιομάδα. Αξίζει να σημειωθεί οτι υπάρχουν διάφορα είδη ιδεωδών όπως κύρια, ελάχιστα, μέγιστα.
Μια ημιομάδα καλείτε κανονική' (regular) αν για κάθε a \in S υπάρχει x \in S τέτοιο ώστε axa=a. Αυτή αυτή η ιδιότητα των κανονικών ημιομάδων δίνει σε κάθε στοιχείο έναν ψευδοαντίστροφο, χαρακτηριστικό χρήσιμο δεδομένου οτι μια ημιομάδα δεν έχει απαραίτητα αντιστροφο στοιχείο.
Διατεταγμένες ημιομάδες
Καλούμε διατεταγμένη ημιομάδα μια ημιομάδα μαζί με μία μερική διάταξη ≤  που είναι συμβατή με την πράξη της ημιομάδας, δηλαδή x≤y και την συμβολίζουμε ως (S,•,≤). Ενα παράδειγμα διατεταγμένης ημιομάδας ειναι η ημιομάδα των ακεραίων Z με την πράξη της πρόσθεσης και με διαταξή την φυσιολογική ≤
Ομομορφισμοί και Ισοτιμίες
Ένας ομομορφισμός ημιομάδων είναι ενας ομομορφισμός ο οποίος διατηρεί τη δομή της ημιομάδος. Εστω S,T ημιομάδες με πράξεις •,° αντιστοιχα δηλαδή (S,•) και (T, \ast). Η συνάρτηση η οποία διατηρεί τη δομή της ημιομάδας και επιπλέον. Ένα παράδειγμα ομομορφισμού ημιομάδων είναι η εμβύθιση μιας S στην S^{1} ή S^{0} όπως ορίσαμε παραπάνω.
Δύο ημιομάδες καλούνται ισόμορφες αν υπάρχει ομομορφισμός ημιομάδων και επιπλέον είναι μονομορφισμός και επι.
Μία ισοτιμία ημιομάδων ~ καλείται μια σχέση ισοδυναμίας η οποία είναι συμβατή με τη πράξη της ημιομάδας. Δηλαδή για ~ \sub S x S αν x \sim y και u \sim v συνεπάγεται οτι   για κάθε. Με αυτό τον τρόπο μπορώ να ορίσω αντιστοίχως κλάση ισοδυναμίας ενός στοιχείου της ημιομάδος  και για συντομία γράφω [a] .H πράξη της ημιομάδας επάγει διμελή πράξη κλάσεων  \circ τέτοια ώστε.
Το σύνολο όλων των κλάσεων ισοτιμίας \sim σχηματίζει μια ημιομάδα με πράξη \circ και καλείται ημιομάδα πηλίκο  S/\sim. Η απεικόνιση ενός στοιχείου x της ημιομάδας στην κλάση [x] ειναι ομομορφισμός ημιομάδων ονομάζεται κανονικός επιμορφισμός. Αν υπάρχει ουδέτερο στοιχείο 1_{S} αυτο θα μεταφέρεται ως ουδέτερο και στην ημιομάδα πηλίκο [1] δηλαδή αν η S μονοειδές και η ,S/\sim μονοειδές.
Πηγές
Κατηγορία:Αλγεβρικές δομές
965
Η τρέχουσα σελίδα αφορά το έτος 965 κατά το Γρηγοριανό ημερολόγιο
Θάνατοι
Κατηγορία:Έτη
Σιλυλοφωσφίνη
Η σιλυλοφωσφίνη (αγγλικά:silylphosphine) είναι ανόργανη χημική ένωση, η οποία περιέχει πυρίτιο, υδρογόνο και φωσφόρο, με μοριακό τύπο SiH5P, αν και παριστάνεται συνήθως με τον ημισυντακτικό τύπο SiH3PH2. Αποτελεί το πυριτιούχο ανάλογο της μεθυλοφωσφίνης. Εκτός από τη «μητρική» σιλυλοφωσφίνη, ο όρος χρησιμοποιείται και σε σειρά «θυγατρικών» ανόργανων και οργανικών ενώσεων που περιέχουν έναν (τουλάχιστον) δεσμό Si-P και γενικό τύπο της μορφής R3SiPR2, όπου τα R, που δεν είναι απαραίτητα τα ιδια, μπορεί να είναι υδρογόνα, αλογόνα ή μονοσθενείς ανόργανες ή οργανικές ρίζες. Ακόμη, δύο (2) ή τρία (3) R μπορεί να αντικατασταθούν από δισθενείς ή τρισθενείς ρίζες, αντιστοίχως, σχηματίζοντας (πιθανώς) ετεροκυκλικές σιλυλοφωσφίνες.
Παραπομπές και σημειώσεις
Κατηγορία:Ενώσεις πυριτίου Κατηγορία:Φωσφίνες Κατηγορία:Υδρίδια
Βέντσπιλς
Δημογραφικά στοιχεία
Εθνοτική σύνθεση την 1 Ιανουαρίου του 2015 του Βέντσπιλς.
Εξωτερικοί σύνδεσμοι
Κατηγορία:Πόλεις της Λετονίας
Quantum of Solace
Το Quantum of Solace είναι βρετανική κατασκοπευτική περιπέτεια παραγωγής 2008. Αποτελεί την 22η προσθήκη στη σειρά ταινιών Τζέιμς Μποντ (James Bond) και είναι άμεση συνέχεια της προηγούμενης ταινίας Casino Royale (2006). Την ταινία σκηνοθέτησε ο Μαρκ Φόρστερ και το σενάριο έγραψαν οι Πολ Χάγκις, Νιλ Πέρβις και Ρόμπερτ Γουέιντ. Τον πρωταγωνιστικό ρόλο του Πράκτορα 007 Τζέιμς Μποντ αναλαμβάνει για δεύτερη φορά ο Ντάνιελ Κρεγκ. Στο καστ επιστρέφουν οι Τζούντι Ντεντς, Τζέφρι Ράιτ και Τζιανκάρλο Τζιανίνι ενώ προστίθενται οι Όλγα Κιριλένκο, Ματιέ Αμαλρίκ και Τζέμα Άρτερτον. Στην ταινία, ο Μποντ μάχεται με τον πλούσιο επιχειρηματία Ντόμινικ Γκριν, μέλος της οργάνωσης Quantum, ο οποίος παριστάνει τον περιβαλλοντολόγο με σκοπό να στήσει πραξικόπημα στη Βολιβία για να αποκτήσει τον έλεγχο των αποθεμάτων νερού. Ο Μποντ ζητά εκδίκηση για το θάνατο της αγαπημένης του Βέσπερ Λιντ ενώ έχει τη βοήθεια της Καμίλ Μόντες, η οποία θέλει να πάρει εκδίκηση για τη δολοφονία της οικογένειάς της.
Ο παραγωγός Μάικλ Γκ. Γουίλσον ανέπτυξε την πλοκή της ταινίας ενώ το Casino Royale ακόμα γυριζόταν. Οι Πέρβις, Γουέιντ, Χάγκις και Τζόσουα Ζέτουμερ συνείσφεραν στο σενάριο. Η επιλογή του τίτλου έγινε από ένα μικρό διήγημα του Ίαν Φλέμινγκ στη νουβέλα Για τα Μάτια σου Μόνο (For Your Eyes Only), αν και η ταινία δεν περιέχει καθόλου στοιχεία από την πρωτότυπη ιστορία. Τα γυρίσματα πραγματοποιήθηκαν στο Μεξικό, στον Παναμά, στη Χιλή, στην Ιταλία, στην Αυστρία και στην Ουαλία ενώ εσωτερικά σκηνικά κατασκευάστηκαν στα Pinewood Studios. Ο Φόρστερ σκόπευε να γυρίσει μια μοντέρνα ταινία η οποία να περιείχε επίσης κλασικά κινηματογραφικά μοτίβα: ένα βίντατζ ελικοφόρο Douglas DC-3 χρησιμοποιήθηκε σε μία σκηνή με αεροπλάνο και τα σκηνικά του Ντένις Γκάσνερ θυμίζουν τη δουλειά του Κεν Άνταμ στις πρώτες ταινίες της σειράς Τζέιμς Μποντ (James Bond). Χαράζοντας μια πορεία μακριά από τους συνήθεις κακούς χαρακτήρες της σειράς, ο Φόρστερ απέρριψε οποιαδήποτε γκροτέσκα εμφάνιση του χαρακτήρα Ντόμινικ Γκριν για να τονίσει την κρυφή και μυστική φύση των σύγχρονων κακών της ταινίας.
Η πρεμιέρα του Quantum of Solace πραγματοποιήθηκε στις 29 Οκτωβρίου 2008 και κυκλοφόρησε στους κινηματογράφους του Ηνωμένου Βασιλείου στις 31 Οκτωβρίου 2008. Στις Ηνωμένες Πολιτείες κυκλοφόρησε στις 14 Νοεμβρίου 2008. Απέσπασε μικτά σχόλια από τους κριτικούς, με τους περισσότερους να επαινούν την ερμηνεία του Κρεγκ και τις σκηνές δράσης, κριτικάροντας όμως ότι το Quantum of Solace δεν ήταν τόσο εντυπωσιακό όσο ο προκάτοχός του Casino Royale. Έλαβε δύο υποψηφιότητες για BAFTA στην 62η απονομή των Βραβείων της Βρετανικής Ακαδημίας Κινηματογράφου και απέφερε 589,5 εκατομμύρια δολάρια παγκοσμίως. Είναι η τρίτη μεγαλύτερη εισπρακτική επιτυχία της σειράς ταινιών Τζέιμς Μποντ, πίσω από τα Casino Royale και Skyfall.
Πλοκή
Ο Τζέιμς Μποντ οδηγεί από τη Λίμνη Γκάρντα στη Σιένα της Ιταλίας με τον αιχμάλωτο Κύριο Γουάιτ. Αφού ξεφεύγει από αυτούς που τον κυνηγούσαν, ο Μποντ μαζί με την Μ ανακρίνουν τον Γουάιτ σχετικά με την οργάνωση Quantum. Ο σωματοφύλακας της Μ, Μίτσελ, ένας διπλός πράκτορας επιτίθεται στην Μ, βοηθώντας τον Γουάιτ να αποδράσει. Ο Μποντ κυνηγάει τον Μίτσελ και τον σκοτώνει. Οι Μποντ και Μ επιστρέφουν στο Λονδίνο και ψάχνουν το διαμέρισμα του Μίτσελ όπου ανακαλύπτουν ότι ο Μίτσελ είχε μια επαφή στην Αϊτή. Ο Μποντ εντοπίζει την επαφή, τον Έντμουντ Σλέιτ και μαθαίνει ότι είναι ένας εκτελεστής που τον έστειλαν να σκοτώσει την Καμίλ Μόντες κατ' εντολή του εραστή της, του περιβαλλοντολόγου Ντόμινκ Γκριν. Ενώ παρακολουθεί τη συνάντησή της με τον Γκριν, ο Μποντ μαθαίνει ότι ο Γκριν βοηθάει έναν εξόριστο Βολιβιανό Στρατηγό, τον Μεντράνο, ο οποίος δολοφόνησε την οικογένεια της Καμίλ, να ρίξει την κυβέρνηση με αντάλλαγμα ένα φαινομενικά άγονο κομμάτι της ερήμου.
Αφού σώζει την Καμίλ από τον Μεντράνο, ο Μποντ ακολουθεί τον Γκριν σε μια παράσταση της Τόσκα στο Μπρέγκεντς της Αυστρίας. Καθ' οδόν, ο επικεφαλής της CIA του τμήματος της Νότιας Αμερικής Γκρεγκ Μπιμ, κάνει μια συμφωνία με τον Γκριν να διατηρήσει πρόσβαση σε μετοχές βολιβιανού πετρελαίου. Ο Μποντ διεισδύει στη συνάντηση της Quantum στην όπερα και ακολουθεί πιστολίδι. Ένας σωματοφύλακας της Quantum, o Γκάι Χάινς και σύμβουλος του Βρετανού Πρωθυπουργού σκοτώνεται στη μάχη με τον Μποντ. Η Μ, αφού ο Μποντ αρνείται να υπακούσει στις διαταγές της να επιστρέψει πίσω, του παίρνει τα διαβατήρια και τις πιστωτικές κάρτες.
Ο Μποντ πείθει τον παλιό του σύμμαχο Ρενέ Μάθις να τον συνοδεύσει στη Βολιβία. Στο αεροδρόμιο Λα Παζ, γνωρίζονται με την Στρόμπερι Φιλντς, μια αξιωματικό της ΜΙ6, η οποία απαιτεί να επιστρέψει ο Μποντ άμεσα στο Ηνωμένο Βασίλειο. Ωστόσο ο Μποντ σύντομα την αποπλανεί πριν παραστούν μαζί σε ένα πάρτι του Γκριν το ίδιο βράδυ. Στο πάρτι, ο Μποντ σώζει την Καμίλ από τον Γκριν. Φεύγοντας, τον Μποντ και την Καμίλ, τους σταματάει η βολιβιανή αστυνομία που δουλεύει για τον Μεντράνο. Προηγουμένως επιτέθηκαν στον Μάθις και τον έβαλαν στο πορτμπαγκάζ του αυτοκινήτου του Μποντ για να τον ενοχοποιήσουν. Στην πάλη που ακολουθεί, ο Μάθις σκοτώνεται. Την επόμενη μέρα, ο Μποντ και η Καμίλ ερευνούν τη γη που απέκτησε η Quantum, από τον αέρα. Το αεροπλάνο τους αρχίζει να πέφτει μετά από μια εναέρια μάχη και βουτάνε στο κενό. Προσγειώνονται σε μια σπηλιά όπου ανακαλύπτουν ότι η Quantum φράζει τα αποθέματα φρέσκου νερού της Βολιβίας για να δημιουργήσουν μονοπώλιο. Πίσω στο Λα Παζ, ο Μποντ συναντιέται με την Μ και μαθαίνει ότι η Quantum δολοφόνησε την Φιλντς, πνίγοντάς την με πετρέλαιο. Η Μ δίνει εντολή να συλληφθεί ο Μποντ. Ο Μποντ λέει στην Μ ότι η Φιλντς έδειξε γενναιότητα, κάτι που αποδεικνύεται αρκετό για την Μ να εμπιστευτεί τον Μποντ.
Ο Μποντ συναντιέται με τον πράκτορα της CIA Φίλιξ Λέιτερ, ο οποίος του αποκαλύπτει ότι ο Γκριν και ο Μεντράνο θα συναντηθούν στην Έρημο Ατακάμα για να οριστικοποιήσουν τη συμφωνία. Στο ξενοδοχείο, οι Γκριν και Μεντράνο διαπραγματεύονται. Ο Γκριν αποκαλύπτει τα πραγματικά του σχέδια: τώρα που ελέγχει τα αποθέματα νερού της Βολιβίας, ο Γκριν αναγκάζει τον Μεντράνο να δεχτεί μια καινούρια συμφωνία με την οποία η εταιρία του Γκριν είναι η μόνη εταιρία παροχής νερού της Βολιβίας. Ο Μποντ διεισδύει στο ξενοδοχείο, σκοτώνει τον Αρχηγό της Αστυνομίας επειδή σκότωσε τον Μάθις και αντιμετωπίζει τον Γκριν. Το ξενοδοχείο καταστρέφεται με την πάλη που ακολουθεί. Η Καμίλ σκοτώνει τον Μεντράνο, παίρνοντας εκδίκηση για την οικογένειά της και ο Μποντ αιχμαλωτίζει τον Γκριν. Αφού τον ανακρίνει σχετικά με την Quantum, ο Μποντ αφήνει τον Γκριν στη μέση της ερήμου να πεθάνει. Ο Μποντ και η Καμίλ φιλιούνται πριν αναχωρήσουν.
Ο Μποντ ταξιδεύει στο Καζάν της Ρωσίας, όπου βρίσκει τον πρώην εραστή της Βέσπερ, Γιούσεφ Καμπίρα, με ένα νέο στόχο, μία Καναδή πράκτορα. Ο Γιούσεφ είναι μέλος της Quantum, ο οποίος αποπλανεί γυναίκες με πολύτιμες επαφές. Ο Μποντ αποφασίζει να μην τον σκοτώσει και αφήνει την ΜΙ6 να τον συλλάβει. Η Μ λέει στον Μποντ ότι ο Γκριν βρέθηκε νεκρός στη μέση της ερήμου, έχοντας δεχθεί δύο πυροβολισμούς και με πετρέλαιο στο στομάχι του. Ο Μποντ αρνείται ότι γνωρίζει κάτι. Η Μ επίσης αποκαλύπτει ότι ο Λέιτερ πήρε προαγωγή και πήρε τη θέση του Μπιμ. Επαναφέρει τον Μποντ στη θέση του ως πράκτορας και ο Μποντ της λέει ότι ποτέ δεν έφυγε. Καθώς φεύγει, πετάει το κολιέ της Βέσπερ στο χιόνι.
Παραγωγή
Τον Ιούλιο του 2006, καθώς το Casino Royale έμπαινε στη διαδικασία του post-production, η Eon Productions ανακοίνωσε ότι η επόμενη ταινία θα είναι βασισμένη σε μια πρωτότυπη ιδέα του παραγωγού Μάικλ Γκ. Γουίλσον. Αποφασίστηκε εκ των προτέρων η ταινία να είναι άμεση συνέχεια της προηγούμενης, ώστε να εκμεταλλευτούν τα αισθήματα του Μποντ μετά το θάνατο της Βέσπερ. Καθώς το θέμα του Casino Royale ήταν η τρομοκρατία, η συνέχεια εστίασε στην προστασία του περιβάλλοντος. Η ημερομηνία κυκλοφορίας ορίστηκε για τις 2 Μαΐου 2008, με τον Κρεγκ να επαναλαμβάνει το ρόλο του Τζέιμς Μποντ. Ο Ρότζερ Μισέλ, που συνεργάστηκε με τον Κρεγκ στις ταινίες Αρκεί να Αντέξει η Αγάπη (Enduring Love, 2004) και Η Μητέρα (The Mother, 2003) μπήκε σε διαπραγματεύσεις να σκηνοθετήσει αλλά τελικά αρνήθηκε γιατί δεν υπήρχε ακόμα σενάριο. Ο αντιπρόεδρος της Sony Entertainment, Τζεφ Μπλέικ, παραδέχτηκε ότι 18 μήνες για να ολοκληρωθεί η παραγωγή ήταν μικρό χρονικό διάστημα και η ημερομηνία κυκλοφορίας άλλαξε για τα τέλη του 2008. Οι Νιλ Πέρβις και Ρόμπερτ Γουέιντ ολοκλήρωσαν το πρώτο προσχέδιο του σεναρίου τον Απρίλιο του 2007 και ο Πολ Χάγκις που επιμελήθηκε το σενάριο του Casino Royale, ξεκίνησε να γράφει το σενάριο τον επόμενο μήνα.
Τον Ιούνιο του 2007, ο Μαρκ Φόρστερ επιβεβαιώθηκε ως ο σκηνοθέτης της ταινίας. Ξαφνιάστηκε που τον προσέγγισαν, δηλώνοντας ότι δεν ήταν μεγάλος θαυμαστής των ταινιών Μποντ και ότι δεν θα αναλάμβανε το πρότζεκτ αν δεν είχε δει το Casino Royale. Γεννημένος στη Γερμανία και μεγαλωμένος στην Ελβετία, ο Φόρστερ είναι ο πρώτος σκηνοθέτης ταινίας Μποντ που δεν προέρχεται από την Βρετανική Κοινοπολιτεία. Ο σκηνοθέτης συνργάστηκε στενά με την Μπάρμπαρα Μπροκόλι και τον Μάικλ Γκ. Γουίλσον, σημειώνοντας ότι απέρριψαν μόνο δύο πολύ ακριβές ιδέες που είχε. Ο Φόρστερ βρήκε τα 144 λεπτά διαρκείας του Casino Royale πολλά και ήθελε η συνέχειά του να είναι "σφιχτή και γρήγορη... σαν σφαίρα".
Οι Χάγκις, Φόρστερ και Γουίλσον ξαναέγραψαν την ιστορία από την αρχή. Ο Χάγκις είπε ότι ολοκλήρωσε το σενάριο δύο ώρες πριν ξεκινήσει η Απεργία των Σεναριογράφων το 2007-2008. Ο Φόρστερ σημείωσε ότι ένα συνεχόμενο θέμα στις ταινίες του είναι οι συναισθηματικά καταπιεσμένοι πρωταγωνιστές και το θέμα του Quantum of Solace θα ήταν ο Μποντ να μαθαίνει να εμπιστεύεται ξανά μετά την προδοσία από τη Βέσπερ. Ο Χάγκις μετέφερε το κρεσέντο του φινάλε στις Ελβετικές Άλπεις αλλά ο Φόρστερ ήθελε οι σκηνές δράσης να είναι βασισμένες στα τέσσερα στοιχεία της φύσης, γη, νερό, αέρας και φωτιά. Η απόφαση να δοθεί φόρος τιμής στην ταινία Τζέιμς Μποντ, Πράκτωρ 007 εναντίον Χρυσοδάκτυλου (Goldfinger, 1964) με το θάνατο της Φιλντς έγινε καθώς ο Φόρστερ ήθελε να δείξει ότι το πετρέλαιο έχει διαδεχτεί το χρυσό ως το πιο πολύτιμο υλικό. Οι παραγωγοί απέρριψαν την ιδέα του Χάγκις η Βέσπερ Λιντ να έχει παιδί, καθώς ο Μποντ ήταν ορφανός και μόλις μάθαινε για το παιδί, ο Μποντ δεν θα μπορούσε να το αφήσει. Το θέμα αποθεμάτων νερού στη Βολιβία ήταν το κύριο θέμα της ταινίας, με το στόρι βασισμένο στις διαμαρτυρίες που έγιναν στην πόλη Κοτσαμπάμπα το 2000.
Ο Μάικλ Γκ. Γουίλσον αποφάσισε τον τίτλο της ταινίας Quantum of Solace λίγες μέρες πριν ανακοινωθεί στις 24 Ιανουαρίου 2008. Ήταν το όνομα ενός μικρού διηγήματος της ανθολογίας του Ίαν Φλέμινγκ Για τα Μάτια σου Μόνο (For Your Eyes Only).
Box office
Με προϋπολογισμό 200.000.000 δολάρια, το Quantum of Solace συγκέντρωσε 168,3 εκατομμύρια δολάρια στο αμερικανικό box office και 421,2 εκατομμύρια δολάρια στον υπόλοιπο κόσμο. Παγκοσμίως απέφερε 589,5 εκατομμύρια δολάρια. Ήταν η 7η μεγαλύτερη εισπρακτική επιτυχία παγκοσμίως για το 2008 και μέχρι σήμερα παραμένει η 3η πιο επιτυχημένη εισπρακτικά ταινία της σειράς.
Ηνωμένες Πολιτείες
Στις ΗΠΑ το Quantum of Solace άνοιξε στην 1η θέση συγκεντρώνοντας 67,5 εκατομμύρια δολάρια το πρώτο τριήμερο. Συνολικά απέφερε 168,3 εκατομμύρια δολάρια και ήταν η μεγαλύτερη σε εισπράξεις ταινία της σειράς μέχρι το 2012, όταν η 23η ταινία Skyfall την ξεπέρασε. Ήταν η 9η μεγαλύτερη εισπρακτική επιτυχία του 2008.
Εξωτερικοί σύνδεσμοι
Κατηγορία:Βρετανικές ταινίες Κατηγορία:Ταινίες παραγωγής Metro-Goldwyn-Mayer Κατηγορία:Ταινίες παραγωγής Columbia Pictures Κατηγορία:Ταινίες του 2008 Κατηγορία:Ταινίες με θέμα το περιβάλλον Κατηγορία:Ταινίες γυρισμένες στην Αυστρία Κατηγορία:Ταινίες γυρισμένες στη Χιλή Κατηγορία:Αμερικανικές περιπετειώδεις ταινίες Κατηγορία:Βρετανικές περιπετειώδεις ταινίες Κατηγορία:Ταινίες γυρισμένες στην Ιταλία Κατηγορία:Ταινίες γυρισμένες στο Μεξικό Κατηγορία:Ταινίες γυρισμένες στην Ουαλία Κατηγορία:Ταινίες γυρισμένες στην Αγγλία Κατηγορία:Αμερικανικές κατασκοπικές ταινίες Κατηγορία:Ταινίες Τζέιμς Μποντ Κατηγορία:Ταινίες γυρισμένες στη Μαδρίτη Κατηγορία:Αγγλόφωνες ταινίες Κατηγορία:Ταινίες τοποθετημένες στην Ιταλία Κατηγορία:Ταινίες τοποθετημένες στην Αγγλία Κατηγορία:Ταινίες σίκουελ Κατηγορία:Ταινίες γυρισμένες στα Pinewood Studios Κατηγορία:Βρετανικές ταινίες δράσης
Πανελλήνιο πρωτάθλημα στίβου γυναικών 1952
Το ΙΖ΄ Πανελλήνιο πρωτάθλημα στίβου γυναικών 1952 διεξήχθη στις 7 και 8 Ιουνίου 1952 στο Παναθηναϊκό Στάδιο της Αθήνας και περιλάμβανε δέκα αγωνίσματα. Πρωταθλητής σύλλογος αναδείχθηκε ο Πανελλήνιος Γ.Σ.. Στο πρωτάθλημα μετείχαν περισσότερες από 80 αθλήτριες. Εκτός από το κέντρο έλαβαν μέρος και αθλήτριες από την Αλεξάνδρεια που ήρθαν επί τούτου, η Μάγδα Νικολάου της Α.Ε. Ελλήνων Αλεξανδρείας και η Δόμνα Σωτηρίου του «Α.Σ. Ελληνίδων Αποφοίτων», από τα Τρίκαλα η Σουλτανά και η Φλίγκου και από την Κρήτη η πανελληνιονίκης του 1951 Δραμπουκάκη παρά τις δυσκολίες και τα διάφορα εμπόδια που συναντούσαν. Χαρακτηριστικό είναι το δημοσίευμα:
Το 2ο Πανελλήνιο πρωτάθλημα πεντάθλου διεξήχθη χωριστά, στις 22-23 Νοεμβρίου, στο Στάδιο του Εθνικού Γ.Σ. αλλά τα αποτελέσματα δεν υπολογίστηκαν στη βαθμολογία του πανελλήνιου πρωταθλήματος.
Παραπομπές
Γυναικων Κατηγορία:Στίβος το 1952 Κατηγορία:Διοργανώσεις στίβου στην Αθήνα
Κάστρο της Σκιάθου
Το Κάστρο της Σκιάθου είναι εγκαταλελειμμένο κάστρο στο βόρειο άκρο του νησιού της Σκιάθου. Το κάστρο ήταν σε χρήση από τα μέσα του 14ου αιώνα έως το 1829. Έκτοτε το κάστρο έχει εγκαταλειφθεί και ο χώρος του είναι προστατευόμενη περιοχή.
Ιστορία
Το κάστρο ιδρύθηκε γύρω στο 1360, καθώς οι ντόπιοι εγκατέλειψαν τον κύριο οικισμό του νησιού (τη σημερινή πόλη της Σκιάθου) λόγω των καταστροφών που είχαν υποστεί από τους Τούρκους πειρατές. Όπως και το υπόλοιπο νησί, το κάστρο παρέμεινε στα χέρια των Βυζαντινών μέχρι την Άλωση της Κωνσταντινούπολης το 1453, οπότε και προσαρτήθηκε από την Βενετική Δημοκρατία. Η Ενετική κυριαρχία ήταν καταπιεστική, και το 1518 έγινε τοπική εξέγερση κατά του Ενετού κυβερνήτη Βιτσένζο Μπάφο το 1518, αποτυγχάνοντας να παράσχει ασφάλεια στους κατοίκους από τους Οθωμανούς κουρσάρους. Όταν ο Οθωμανός ναύαρχος Χαϊρεντίν Μπαρμπαρόσα πολιόρκησε το κάστρο το 1538, οι ντόπιοι κάτοικοι σκότωσαν τον Ενετό κυβερνήτη και επέτρεψαν στους Οθωμανούς να εισέλθουν με την ελπίδα της ήπιας μεταχείρισης, αλλά οι Οθωμανοί σκότωσαν πολλούς και πήραν άλλους ως σκλάβους. Το κάστρο επισκευάστηκε από τους Οθωμανούς το 1619. Οι Ενετοί επιτέθηκαν στη Σκιάθο το 1655 και το 1660 ο Ενετός διοικητής Φραντσέσκο Μοροζίνι κατέλαβε το κάστρο. Η σύντομη βενετική κατοχή ήταν σκληρή, με πολλούς να εκτελούνται ή να υποχρεώνονται να υπηρετήσουν ως κωπηλάτες στις ενετικές γαλέρες. Κατά τη διάρκεια του Επανάστασης του 1821, το νησί δεχόταν συχνά επιδρομές από μια ομάδα Ελλήνων ανταρτών από τον Όλυμπο. Στις 14 Ιουλίου 1826, οι αντάρτες υπό τον Τσάμη Καρατάσο κατέλαβαν το κάστρο και το λεηλάτησαν. Το 1829, καθώς η Σκιάθος εντάχθηκε στην επικράτεια του νέου ανεξάρτητου ελληνικού κράτους, το κάστρο εγκαταλείφθηκε και ο χώρος της αρχαίας και πρώιμης μεσαιωνικής πόλης κατοικήθηκε εκ νέου.
Πηγές
Κατηγορία:Εγκαταλελειμμένοι οικισμοί στην Ελλάδα Κατηγορία:Βυζαντινές οχυρώσεις στην Ελλάδα Κατηγορία:Σκιάθος
Κοινότητα Χώνου
Η Κοινότητα Χώνου είναι κοινότητα του Δήμου Μυλοποτάμου στην Περιφερειακή Ενότητα Ρεθύμνης της Κρήτης, η οποία συστάθηκε το 1930 με το ΦΕΚ 283Α - 14/08/1930 με την απόσπαση του οικισμού Χώνος από την κοινότητα Αειμόνου και τον ορισμό του ως έδρα της. Εκτός από την έδρα της, η κοινότητα περιλαμβάνει και τον οικισμό Δροσιά. Η απογραφή του 2011 αναφέρει:
Παραπομπές
Κατηγορία:Δήμος Μυλοπόταμου
ΑΚ Πράτο
Η ΑΚ Πράτο είναι μια ιταλική ποδοσφαιρική ομάδα, που προέρχεται από το Πράτο, Τοσκάνη. Η ομάδα παίζει σήμερα στην Λέγκα Προ, έχοντας εμφανιστεί τελευταία φορά στη Σέριε Β το 1964.
Ιστορία
Ο σύλλογος ιδρύθηκε το 1908. Τα χρώματα της ομάδας είναι το μπλε και το λευκό.
Παραπομπές
Κατηγορία:Ποδοσφαιρικές ομάδες Ιταλίας Κατηγορία:ΑΚ Πράτο
Πρωτάθλημα καλαθοσφαίρισης Β΄ εθνικής κατηγορίας ανδρών 1980-1981
Το πρωτάθλημα  Β΄ Εθνικής κατηγορίας μπάσκετ ανδρών  της σεζόν 1980-81 διεξήχθη σε δύο ομίλους, Νότιο και Βόρειο, με συμμετοχή 24 ομάδων (2Χ12). Πρωταθλητές των δύο ομίλων αναδείχθηκαν ο  Πανιώνιος και ο  Β.Α.Ο. Θεσσαλονίκης, οι οποίοι ανήλθαν στην Α΄ Εθνική.
Βόρειος όμιλος
* Σύνθεση Πανιωνίου: Δενδρινός, Μίσσας, Τσικίμης, Ράπης, Λινάρδος, Κώστας Παπαδάκης, Παύλου, Σολωμός.
Πηγές
Κατηγορία:Β εθνική κατηγορία καλαθοσφαίρισης ανδρών Πρωταθλημα Ελλαδος Β Ανδρων 1980 1981 Πρωταθλημα Ελλαδος Β Ανδρων 1980 1981
Ναυτίλος (Σαντορίνης)
Ο Ναυτίλος είναι μικρός ηφαιστειακός θόλος του ηφαιστείου της Σαντορίνης που σχηματίσθηκε κατά την έκρηξη του 1928. Βρίσκεται στην Νέα Καμένη, νότια του θόλου της Δάφνης και ανατολικά του θόλου Γεωργίου. Είχε τυπική μορφή θόλου με διάμετρο βάσης 100-110 μ., διάμετρο κορυφής 65-80μ. και ύψος 10-15 μ. Σήμερα δεν είναι ορατός καθώς έχει καλυφθεί από τις λάβες κατοπινών ηφαιστειακών δραστηριοτήτων.
(Ηφαιστειακός θόλος: Νησίδα που σχηματίζεται εντός του κρατήρα θαλάσσιου ηφαιστείου).
Κατηγορία:Σαντορίνη
Πολυβόλο Hotchkiss 13,2 mm
Το πολυβόλο Hotchkiss των 13,2 mm υποδείγματος 1930 ήταν ένα αερόψυκτο βαρύ πολυβόλο, που σχεδιάστηκε από την εταιρία Hotchkiss et Cie στα τέλη της δεκαετίας του ’20 και χρησιμοποιήθηκε κατά το Β΄ Παγκόσμιο Πόλεμο από διάφορα κράτη μεταξύ των οποίων και η Ιαπωνία, που το κατασκεύαζε με άδεια στη χώρα της.
Ανάπτυξη
Στα τέλη της δεκαετίας του ’20, η Hotchkiss παρουσίασε μια σειρά προτάσεων για αυτόματα αντιαεροπορικά όπλα στα διαμετρήματα των 13,2 mm, 25 mm και 37 mm. Ήταν όλα απλά και αξιόπιστα, και βασίζονταν στην ίδια δοκιμασμένη αρχή λειτουργίας δι’ επιστροφής αερίων, που είχε πρωτο-χρησιμοποιηθεί από το επιτυχημένο πολυβόλο Χότσκις 1914.
Πιο συγκεκριμένα, το πολυβόλο των 13,2 αποτελούσε μια μεγέθυνση του Χότσκις 1922/26, προσαρμοσμένη στο νέο διαμέτρημα, που χρησιμοποιούσε ακόμα και τις ίδιες μεθόδους αναχωρηγίας: αποσπώμενο γεμιστήρα, προσαρμοζόμενο στο πάνω μέρος του όπλου ή άκαμπτη μεταλλική φυσιγγιοταινία, εισερχόμενη από τα δεξιά. Ο μηχανισμός σκανδάλης ήταν ωστόσο απλούστερος, αλλά ποικίλε ανάλογα με την έκδοση και τις ανάγκες του κάθε αγοραστή. Όταν δεν εγκαθίστατο σε συστοιχία, μπορούσε να συνδυάζεται με μονή ή διπλή χειρολαβή, ενώ είχε υπάρξει και μια πρόταση με πιστολοειδή λαβή και κοντάκιο.
Το οπίσθιο μέρος της κάννης, μετά τη θύρα εξόδου των αερίων, περιβάλλονταν από δακτυλίους ψύξης. Το στόμιο συνήθως κατέληγε σε αποσπώμενο φλογοκρύπτη σε σχήμα χοάνης. Η έκδοση με αποσπώμενο γεμιστήρα διέθετε ένα μηχανισμό που αυτόματα παγίδευε το κλείστρο στην ανοικτή θέση, όταν τελείωναν τα πυρομαχικά. Με την εισαγωγή πλήρους γεμιστήρα, το κλείστρο όπλιζε αυτόματα.
Το φυσίγγιο των 13,2 × 99 mm που επιλέγει μετά από μακροχρόνια πειράματα σε άκρα μυστικότητα, τελικά αποτελούσε μια μετατροπή του διάσημου Αμερικανικού φυσιγγίου .50 BMG (Browning Machine Gun) των 0,50 ιντσών, του μετέπειτα 12.7×99mm NATO, με αυξημένο απλά διαμέτρημα βολίδας. Στα 1935, ένα νέο φυσίγγιο εμφανίστηκε στη Γαλλία, με το μήκος του κάλυκα μειωμένο στα 96 mm (13,2 × 96 mm), προκειμένου να φέρει ένα βελτιωμένο τύπο βολίδας. Τα δύο φυσίγγια ήταν συμβατά μεταξύ τους και παράγονταν εφεξής παράλληλα. Η εταιρία, είχε παρουσιάσει το Χότσκις των 13,2 mm και σαν όπλο υποστήριξης πεζικού, που θα μπορούσε να εγκατασταθεί σε συμβατικούς τρίποδες πολυβόλου, χωρίς αντιαεροπορικές δυνατότητες και να χρησιμοποιηθεί ενάντια σε ελαφρά θωρακισμένους στόχους. Η Γαλλική στρατιωτική διοίκηση, που είχε δείξει ενδιαφέρον για την απόκτηση ελαφρών αντιαεροπορικών όπλων, αρνήθηκε το διαμέτρημα των 13,2 χιλιοστών, διότι θεώρησε πως τα βαριά αυτά βλήματα, επιστρέφοντας αδέσποτα στη γη μετά από μια αντιαεροπορική βολή, θα απειλούσαν την ασφάλεια των στρατιωτών. Έτσι, στράφηκαν σε μεγαλύτερα διαμετρήματα, όπου εκρηκτικά βλήματα ήταν διαθέσιμα.
Ωστόσο, το πολυβόλο των 13,2 mm αξιοποιήθηκε εκτενώς από το Γαλλικό Ναυτικό, καθώς και από το Γαλλικό Ιππικό, που το επέλεξε σαν όπλο για κάποια από τα τεθωρακισμένα του οχήματα. Υιοθετήθηκε επίσημα το 1930 με την ονομασία Μ1930. Ακολούθησαν αρκετές εξαγωγές, μεταξύ άλλων και στην Ελλάδα, ενώ η Ιαπωνία, που είχε μιαν ιδιαίτερη προτίμηση για τα προϊόντα της εταιρίας Hotchkiss et Cie, αγόρασε στα 1932 την άδεια παραγωγής του και το κατασκεύασε σε σημαντικούς αριθμούς, με το όνομα «Βαρύ Πολυβόλο Τύπου 92».
Ως επίγειο Αντιαεροπορικό
Η Γαλλική Αεροπορία χρησιμοποίησε μια εκδοχή δίδυμης συστοιχίας εγκατεστημένης σε τρίποδα, με την ονομασία mitrailleuse de 13,2 mm CA mle 1930, σαν εγγύς βεληνεκούς όπλο για την ασφάλεια των αεροδρομίων της.
Ως Ναυτικό Αντιαεροπορικό
Τόσο το Γαλλικό, όσο και το Ιαπωνικό Ναυτικό, χρησιμοποίησαν δίδυμες και τετράδυμες συστοιχίες του όπλου αυτού για την προστασία των πολεμικών τους πλοίων.
Ως Στρατιωτικό όπλο
Το Hotchkiss των 13,2 mm χρησιμοποιήθηκε από ελαφρά άρματα όπως το Βελγικό Τ15 και το Γαλλικό AMR 35, καθώς και από το θωρακισμένο όχημα AMD Laffly 80 AM, αλλά και σε διάφορα οχυρά. Οι Ιάπωνες το εγκατέστησαν σε διάφορα ελαφρά άρματά τους, αντικαθιστώντας δίδυμα πολυβόλα μικρού διαμετρήματος.
Ως αυτοκινούμενο αντιαεροπορικό
Διάφοροι συνδυασμοί αυτοκινούμενων αντιαεροπορικών δοκιμάστηκαν με σχετική επιτυχία στη δεκαετία του ’30, πάνω σε σασί 4Χ4 και 6Χ6 των Citroën-Kegresse ή Berliet, χωρίς ωστόσο να τεθούν σε μαζική παραγωγή. Τα στρατεύματα των Ελεύθερων Γάλλων χρησιμοποίησαν διάφορα αυτοσχέδια αυτοκινούμενα αντιαεροπορικά Χότσκις στη Βόρειο-Ανατολική Αφρική το 1942, με όπλα που απέσπασαν από Γαλλικά πλοία.
Ελληνική εκδοχή
Η Ελλάδα, είχε κι αυτή μια ξεχωριστή σχέση με τα προϊόντα της εταιρίας Χότσκις, αφού υπήρξε ο πρώτος και σημαντικότερος αγοραστής του Υποδείγματος 1926 και μάλιστα σε δύο διαφορετικές εκδοχές, είχε αγοράσει 400 μονάδες του Υποδείγματος 1914, 200 του Υποδ. 1922 στο διαμέτρημα των 7,92 mm, αλλά είχε προμηθευτεί και έναν αριθμό υδρόψυκτων πολυβόλων και ελαφρών πολυβόλων Υποδ. 1909 από τη Μ. Βρετανία στο διαμέτρημα των 7,7 mm (0,303 ιντσών), σαν στρατιωτική βοήθεια μετά την έναρξη του πολέμου. Καμία άλλη χώρα δεν έχει χρησιμοποιήσει τόσο μεγάλη ποικιλία διαφορετικών τύπων Χότσκις.
Στις παραμονές του πολέμου, ο Ελληνικός Στρατός κατόρθωσε να αγοράσει 32 μόλις μονάδες του πολυβόλου των 13,2 mm, που χρησιμοποιήθηκαν ωστόσο με επιτυχία και κέρδισαν την εκτίμηση των χειριστών τους. Η Ελληνική εκδοχή φαίνεται ακόμα πως ήταν μοναδική, αφού όχι μόνο τροφοδοτούνταν από άκαμπτη μεταλλική ταινία, σε αντίθεση με τον αποσπώμενο γεμιστήρα των προηγούμενων τύπων, αλλά και συνοδεύονταν από έναν πρωτοποριακό αρθρωτό τρίποδα, διπλής χρήσης. Ο χειριστής, που κάθονταν σε ειδική θέση επί του τρίποδα, μπορούσε να στρέψει το όπλο προς επίγειους στόχους ή να το ανυψώσει για να εκτελέσει αντιαεροπορική βολή. Καθώς η παγκόσμια κρίση κατέστησε αδύνατη για τη χώρα, την αγορά αντιαρματικών όπλων στις παραμονές του πολέμου, καθυστερημένα παραγγέλθηκαν και πυρομαχικά διατρήσεως θώρακος, αυξάνοντας τις δυνατότητες του όπλου.
Εξωτερικοί σύνδεσμοι
http://forum.axishistory.com/viewtopic.php?f=112&t=158723&start=15
(Φωτογραφίες διαφόρων εκδόσεων του Χότσκις Μ1930, όπου απεικονίζεται και η Ελληνική έκδοση)
http://www.youtube.com/watch?v=KM8szJn8DnA&feature=related
(Βάιραλ βίντεο που απεικονίζει ερασιτεχνική βολή του εν λόγω όπλου).
Βιβλιογραφία
Κατηγορία:Πυροβόλα Κατηγορία:Οπλικά συστήματα του Β' Παγκοσμίου Πολέμου
966
Η τρέχουσα σελίδα αφορά το έτος 966 κατά το Γρηγοριανό ημερολόγιο
Θάνατοι
Κατηγορία:Έτη
Γκουτκά
δεξιά|μικρογραφία|250x250εσ| Πωλήτρια δρόμου γκουτκά, Ινδία. Το Γκουτκά (μαράτι: गुटखा), ή τεμάχιο μασήματος βετέλ, είναι ένα παρασκεύασμα καπνού για μάσημα από θρυμματισμένο καρύδι αρίκα (που ονομάζεται επίσης καρύδι βετέλ), καπνό, κατεχού, κερί παραφίνης, ασβέστιο και γλυκές ή αλμυρές γεύσεις, στην Ινδία, το Πακιστάν και άλλες ασιατικές χώρες, καθώς και στη Νότια Αμερική.
Περιέχει καρκινογόνες ουσίες, θεωρείται υπεύθυνο για τον καρκίνο του στόματος και άλλες σοβαρές αρνητικές επιπτώσεις στην υγεία και ως εκ τούτου υπόκειται στην Ινδία με τους ίδιους περιορισμούς και προειδοποιήσεις με τα τσιγάρα. Το γκουτκά είναι πολύ εθιστικό και γνωστό καρκινογόνο και αποτελεί αντικείμενο πολλών αντιπαραθέσεων στην Ινδία. Πολλά κράτη έχουν επιδιώξει να περιορίσουν την τεράστια δημοτικότητά του, φορολογώντας τις πωλήσεις του γκουτκά σε μεγάλο βαθμό ή απαγορεύοντας το. Το γκουτκά κατασκευάζεται στην υποήπειρο και εξάγεται σε μερικές άλλες χώρες και συχνά διατίθενται στο εμπόριο με το πρόσχημα ενός «ασφαλέστερου» προϊόντος από τα τσιγάρα και τον καπνό. Αναφέρεται ότι έχει τόσο διεγερτική όσο και χαλαρωτική επίδραση. Πωλείται σε ολόκληρη τη Νότια Ασία και σε ορισμένες περιοχές του Ειρηνικού σε μικρά πακέτα/σακουλάκια αλουμινίου και κονσέρβες ατομικού μεγέθους, που κοστίζουν μεταξύ 2 και 10 ρουπιών το καθένα. Καταναλώνεται ευρέως στην Ινδία, το Πακιστάν, το Μπαγκλαντές και την περιοχή των Μαντέσι του Νεπάλ. Το γκουτκά καταναλώνεται τοποθετώντας μία πρέζα ανάμεσα στα ούλα και το μάγουλο και πιπιλίζοντας απαλά και μασώντας, παρόμοια με το μάσημα του καπνού.
Χαρακτηριστικά
Το γκουτκά είναι μια εμπορικά παραγόμενη μορφή άκαπνου καπνού. Οι κατασκευαστές προσθέτουν γλυκές ή αλμυρές γεύσεις, καθιστώντας το πιο ελκυστικό για τις γυναίκες και τους νέους σε ορισμένες περιοχές. Οι συνδυασμοί των συστατικών του γκουτκά ποικίλλουν ανάλογα με τις τοπικές προτιμήσεις. Τα μπαχαρικά μπορεί να περιλαμβάνουν μουστάρδα, κουρκουμά, γλυκάνισο, κάρδαμο, σαφράν και γαρίφαλο. Εκτός από το καρύδι αρίκα, η νικοτίνη, το ασβέστιο, η παραφίνη και το κατεχού, μπορούν να δεθούν με χιλιάδες χημικά. Είναι μια πουδρώδη, κοκκώδη, ανοιχτή καφέ έως λευκή ουσία. Μέσα σε λίγες στιγμές ανάμειξης με το σάλιο, το γκουτκά αρχίζει να διαλύεται και να γίνεται βαθύ κόκκινο. Μπορεί να προσδώσει στον χρήστη του μία «ένταση» κάπως πιο έντονη από αυτή του μασήματος, εισπνοής και καπνίσματος του καπνού.
Επιδράσεις
μικρογραφία| Κόκκινοι λεκέδες από γκουτκά στους τοίχους λόγω φτυσίματος. Η δημιουργική διαφήμιση από καπνοβιομηχανίες και η έλλειψη προσβάσιμων πληροφοριών για το κοινό οδηγεί σε πολλούς χρήστες γκουτκά να αγνοούν τους κινδύνους που μπορεί να προκαλέσει. Συχνά οι χρήστες πιστεύουν ότι το γκουτκά μπορεί να λειτουργήσει ως πεπτικό βοήθημα, να σκοτώσει τα μικρόβια και γενικά να δώσει μια αίσθηση ευεξίας. Στην πραγματικότητα, το 34,4% των καπνιστών έχουν στραφεί στη χρήση άκαπνου καπνού ως τρόπο διακοπής καπνίσματος. Εκτός από τον καρκίνο του κεφαλιού, του στόματος, του λαιμού, του οισοφάγου, άλλων καρκίνων της αεροπεπτικής οδού και της οδοντικής νόσου του καρυδιού αρίκα, το κύριο συστατικό του γκουτκά είναι γνωστό ότι προκαλεί σοβαρές διαταραχές του στοματικού βλεννογόνου. Η στοματική υποδόρια ίνωση είναι μια κακοήθης κατάσταση που εξασθενεί σοβαρά τον οργανισμό και δεν έχει καμία θεραπεία. Το μεταβολικό σύνδρομο, η υπέρταση, ο διαβήτης και η παχυσαρκία έχουν επίσης συνδεθεί με τη χρήση του. Η χρήση από έγκυες γυναίκες αυξάνει τον κίνδυνο χαμηλών ποσοστών γεννήσεων στα νεογνά. Από το 2015 ήταν το τέταρτο πιο κοινό εθιστικό προϊόν παγκοσμίως. Το μάσημα του καρυδιού αρίκα έχει ισχυριστεί ότι δημιουργεί μια αίσθηση ευεξίας, ευφορίας, θερμής αίσθησης του σώματος, εφίδρωσης, σιελόρροιας, τρέμουλου, αυξημένης εγρήγορσης, ανοχής στην πείνα και αυξημένης ικανότητας και αντοχής στη δουλειά. Όταν ένα άτομο μασά γκουτκά, το μείγμα εισέρχεται απευθείας στο σύστημα μέσω της στοματικής κοιλότητας, η οποία απορροφά περίπου 28 καρκινογόνες χημικές ουσίες συμπεριλαμβανομένης της νικοτίνης.
Η χρήση άκαπνου καπνού είναι εξαιρετικά εθιστική. Η νικοτίνη στον άκαπνο καπνό απορροφάται ευκολότερα από το κάπνισμα τσιγάρων, κάτι που ενισχύει τον εθισμό σε αυτόν. Το γκουτκά μετατρέπει το σάλιο σε έντονο κόκκινο χρώμα και όταν μασιέται πολύ και αρκετά συχνά λεκιάζει και τα δόντια του χρήστη. Το σάλιο γενικά εκτοξεύεται σε έναν τοίχο ή στο έδαφος, προκαλώντας ένα κόκκινο λεκέ που είναι αρκετά ανθεκτικό στα στοιχεία. Ορισμένοι ιδιοκτήτες κτιρίων έχουν καταφέρει να το καταπολεμήσουν ζωγραφίζοντας τοιχογραφίες θεών στους τοίχους τους, με την ιδέα ότι τα άτομα που μασάνε γκουτκά δεν θα φτύσουν έναν θεό.
Χρήση
Η χρήση του γκουτκά και άλλων μορφών καπνού εδραιώνονται πολιτισμικά και η χρήση μπορεί να ξεκινήσει σε νεαρή ηλικία. Η χρήση άκαπνου καπνού είναι πιο συχνή στην Ινδία, όπου ο καρκίνος του στόματος αντιπροσωπεύει το 30 έως 40% των περιπτώσεων καρκίνου. Μόνο στη Βομβάη, οι αναφορές δείχνουν ότι το 40% των μαθητών και το 70% των φοιτητών καταναλώνουν γκουτκά σε τακτική βάση. Το Πακιστάν κατέχει τη δεύτερη θέση στην κατάταξη για κατανάλωση άκαπνου καπνού. Η χρήση του έχει επίσης αναφερθεί στην Ταϊλάνδη, τη Σρι Λάνκα, το Μπαγκλαντές, το Πακιστάν, τη Μαλαισία, την Καμπότζη, την Κίνα, την Ινδονησία και τη Νέα Γουινέα. Οι μετανάστες στο Ηνωμένο Βασίλειο, σε περιοχές της Αφρικής, της Αυστραλίας και της Βόρειας Αμερικής έχουν φέρει μαζί τους τις συνήθειες τους. Το γκουτκά είναι άμεσα διαθέσιμο σε αυτές τις τοποθεσίες, ειδικά σε ασιατικές συνοικιακές αγορές σε μεγάλες κατοικημένες περιοχές. Οι μετανάστες στις Ηνωμένες Πολιτείες όπου το δημόσιο φτύσιμο δεν είναι τόσο κοινωνικά αποδεκτό, μαθαίνουν να είναι διακριτικοί. Εκείνοι που βρίσκονται στους κατώτερους κοινωνικοοικονομικούς πληθυσμούς διατρέχουν ιδιαίτερο κίνδυνο, καθώς η πρόσβαση στην εκπαίδευση και τη θεραπεία είναι περιορισμένη. Η εύκολη πρόσβαση και το εξαιρετικά χαμηλό κόστος οδηγούν στον πρώιμο εθισμό και στην επικράτηση της χρήσης γκουτκά. Έχουν παρατηρηθεί προκαρκινικές βλάβες σε μικρά παιδιά και συμπτώματα καρκίνου εμφανίζονται συχνά σε ηλικία γυμνασίου ή κολεγίου. Το κάπνισμα δεν επιτρέπεται σε πολλά μέρη και, όταν γίνεται από παιδιά, αποδοκιμάζεται. Αντίθετα, η χρήση του γκουτκά, που είναι αόρατη σε όλους, είναι η μέθοδος επιλογής. Ένα άρθρο της The New York Times ανέφερε ότι το 2002 οι πωλήσεις του γκουτκά και του άκαπνου καπνού παάν, έφτασαν το 1 δισεκατομμύριο δολάρια το χρόνο.
Ινδία
Πάνω από το 25% του πληθυσμού της Ινδίας χρησιμοποιούν προϊόντα καπνού, συμπεριλαμβανομένων τσιγάρων και πολλαπλών μορφών άκαπνου καπνού. Η Ινδία έχει τον μεγαλύτερο αριθμό χρηστών άκαπνου καπνού στον κόσμο. Οι φτωχότεροι πληθυσμοί επηρεάζονται σημαντικά λόγω των επιβλαβών συνεπειών από τη χρήση του και του επακόλουθου κόστους της ιατρικής περίθαλψης. Πολλές πολιτείες της Ινδίας προσπάθησαν να περιορίσουν τη χρήση και τη διάδοση του γκουτκά φορολογώντας τις πωλήσεις σε μεγάλο βαθμό ή απαγορεύοντας την. Έχουν απαγορεύσει την πώληση, κατασκευή, διανομή και αποθήκευση του γκουτκά και όλων των παραλλαγών του. Από τον Μάιο του 2013, το γκουτκά απαγορεύεται σε 24 πολιτείες και 3 ενωτικές επικράτειες. Ο ομοσπονδιακός νόμος για την ασφάλεια και κανονισμούς των τροφίμων (Απαγόρευση) 2011 επιτρέπει την απαγόρευση επιβλαβών προϊόντων όπως το γκουτκά για ένα έτος. Αυτό μπορεί να ανανεώνεται ετησίως, με αποτέλεσμα τη μόνιμη απαγόρευση. Η απαγόρευση επιβάλλεται από το κρατικό υπουργείο Υγείας, την κρατική Υπηρεσία Τροφίμων και Φαρμάκων και την τοπική αστυνομία. Η επιβολή του νόμου είναι γενικά χαλαρή και πολλά καταστήματα εξακολουθούν να πωλούν γκουτκά, αν και ενδέχεται να μην το έχουν σε κοινή θέα. Η επιβολή είναι αυστηρότερη σε ορισμένες περιοχές, όπως η Βομβάη και το Δελχί, αλλά εξακολουθεί να υπάρχει παράνομη πώληση γκουτκά.
Διαφήμιση
Όπως το αλκοόλ και τα προϊόντα καπνού, απαγορεύεται η διαφήμιση του γκουτκά. Συχνά, οι καπνοβιομηχανίες διαφημίζουν το γκουτκά ως παν μασάλα, προκειμένου να μειώσουν την απαγόρευση της διαφήμισης προϊόντων καπνού. Οι υποκατάστατες διαφημίσεις χρησιμοποιούν συχνά διαφημίσεις παν μασάλα για την προώθηση προϊόντων γκουτκά με παρόμοιο όνομα και συσκευασία.
Σύμφωνα με τους κανονισμούς για την ασφάλεια και τα πρότυπα τροφίμων (Απαγόρευση και Περιορισμός στις Πωλήσεις), 2011 της Αρχής για την Ασφάλεια και τα Πρότυπα Τροφίμων της Ινδίας, η παραπλανητική διαφήμιση τέτοιων προϊόντων συνεπάγεται πρόστιμο 1.000.000 ρουπιών.
Σύμφωνα με το StraitsResearch, η αγορά παν μασάλα της Ινδίας αναμένεται να φθάσει τα 10.365 εκατομμύρια δολάρια έως το 2026. Η αγορά παν μασάλα της Ινδίας καθοδηγείται από τη σημαντική μετάβαση των καταναλωτών από προϊόντα καπνού σε παν μασάλα, επιθετική διαφήμιση και βολική συσκευασία και την ανάκληση της απαγόρευσης των προϊόντων παν μασάλα από την πολιτεία Μαχαράστρα.
Εξωτερικοί σύνδεσμοι
Κατηγορία:Καπνός στην Ινδία Κατηγορία:Καπνός στο Πακιστάν Κατηγορία:Φυτικά και μυκητιακά διεγερτικά Κατηγορία:Πολιτισμός των Ντεσί
Ιωάννης Φίλιππος του Χάναου-Λίχτενμπεργκ
Ο Ιωάννης-Φίλιππος, γερμ.: Johannes-Philipp (13 Ιανουαρίου 1626 - 18 Δεκεμβρίου 1669) από τον Οίκο του Χάναου-Λίχτενμπεργκ ήταν κύριος του Μπάμπενχαουζεν.
Βιογραφία
Ήταν ο δευτερότοκος γιος του Φιλίππου-Βόλφγκανγκ κόμη του Χάναου-Λίχτενμπεργκ και της Ιωάννας (1602-1639), κόρης του Λουδοβίκου-Έμπερχαρντ κόμη του Έτινγκεν-Έτινγκεν.
Οικογένεια
Νυμφεύτηκε το 1651 τη Σουζάνα-Μαργαρίτα των Ασκάνια, κόρη του Ιωάννη-Γεωργίου Α΄ πρίγκιπα του Άνχαλτ-Ντέσαου. Δεν απέκτησαν απογόνους.
Από μη νόμιες σχέσεις είχε φυσικά τέκνα:
Παραπομπές σε πηγές
Κατηγορία:Οίκος του Χάναου
Φαίη Κοκκινοπούλου
Η Ευθυμία "Φαίη" Κοκκινοπούλου (γενν. 23 Σεπτεμβρίου 1967, Αθήνα) είναι Ελληνίδα ηθοποιός.
Βιογραφία
Έχει καταγωγή από τη Φωκίδα και από την Πρίγκηπο, από τον πατέρα και τη μητέρα της αντίστοιχα. Το 1988 αποφοίτησε από τη Δραματική Σχολή του Θεάτρου Τέχνης, ενώ το 1989 πρωτοεμφανίστηκε στο ΔΗ.ΠΕ.ΘΕ. Ρούμελης με το έργο Πειρασμός του Γρηγορίου Ξενόπουλου. Έχει πρωταγωνιστήσει στην κωμική σειρά του ANT1 Οι Στάβλοι της Εριέττας Ζαΐμη, ενώ έχει συμμετάσχει σε αυτοτελή επεισόδια της αστυνομικής σειράς Τμήμα Ηθών, Αξιότιμοι κύριοι και Βαρβαρότητες, μεταξύ άλλων. Το πρώτο της μυθιστόρημα, με τίτλο Η εξαπάτηση και άλλες μικροσκοπικές ιστορίες, εκδόθηκε τον Μάρτιο του 2015. Διατηρούσε σχέση με τον ηθοποιό Αντώνη Καφετζόπουλο για 25 χρόνια, με τον οποίο το 1999 απέκτησαν έναν γιο, τον Σπύρο Καφετζόπουλο.
Εξωτερικοί σύνδεσμοι
Κατηγορία:Ελληνίδες ηθοποιοί τηλεόρασης
Φίλιππος Β΄ της Βουργουνδίας
Ο Φίλιππος Β' ο Τολμηρός (Philippe II le Hardi, 17 Ιανουαρίου 1342 - 27 Απριλίου 1404) από τον Οίκο των Βαλουά ήταν δούκας της Βουργουνδίας (1363 - 1404), κόμης της Βουργουνδίας, κόμης του Αρτουά και κόμης της Φλάνδρας (1384 - 1404). Ο Φίλιππος ο Τολμηρός ήταν τέταρτος γιος του βασιλιά της Γαλλίας Ιωάννη Β΄ και της Μπόννης του Λουξεμβούργου, κόρης του Ιωάννη της Βοημίας. Με τον γάμο του με τη 19χρονη Μαργαρίτα της Βαυαρίας κληρονόμησε το Αρτουά και την κομητεία της Βουργουνδίας. Η Μαργαρίτα ήταν κόρη του Λουδοβίκου Β΄ κόμη της Φλάνδρας και χήρα του ετεροθαλούς αδελφού του Φιλίππου Α΄ δούκα της Βουργουνδίας, που πέθανε άτεκνος (1361).
Ιδρυτής του κλάδου Βαλουά-Βουργουνδίας
Είναι ο ιδρυτής του Βουργουνδικού κλάδου του Οίκου των Βαλουά. Κέρδισε την προσωνυμία του «Τολμηρού» 14 ετών στην μάχη του Πουατιέ, όταν πολέμησε στο πλευρό του πατέρα του. Έγινε δούκας της Τουραίνης (1360), αλλά το 1363, για την μαχητικότητα και τις υπηρεσίες που πρόσφερε στην μάχη του Πουατιέ, πήρε σαν δώρο από τον πατέρα του το δουκάτο της Βουργουνδίας (1363), που το κυβέρνησε ως τον θάνατο του. Βοήθησε (1379 - 1382) τον πεθερό του σε καταστολή των επαναστάσεων στην χώρα του, ειδικά στη Γάνδη. Οι επαναστάσεις δεν καταστάλθηκαν παρά μόνο με την Συνθήκη του Τουρναί (1385) με τον θάνατο του Λουδοβίκου. Με τον θάνατο του μεγάλου του αδελφού Καρόλου Ε΄ της Γαλλίας ορίστηκε με τους υπόλοιπους αδελφούς του κηδεμόνας του 12χρονου ανήλικου διαδόχου. Η αντιβασιλεία διήρκεσε ως το 1388 τότε έπεσε η δύναμη του αφού ο Κάρολος ΣΤ΄ της Γαλλίας προτίμησε να αφαιρέσει τις εξουσίες από τους θείους του και να τις δώσει στους εχθρούς τους.
Αντιβασιλιάς, και διαμάχη με τον Οίκο της Ορλεάνης
thumb|right|Φίλιππος Β΄ της Βουργουνδίας - σε προχωρημένη ηλικία Τα γεγονότα του επέτρεψαν να επανέλθει δυναμικά στο προσκήνιο (1392), ο φίλος και σύμβουλος του Καρόλου ΣΤ΄ έγινε ύποπτος για την εμπλοκή του σε απόπειρα δολοφονίας του Ιωάννη Ε΄ της Βρετάνης. Ο παρολίγον δολοφόνος Πέτρος του Κραόν κατέφυγε στη Βρετάνη, ο Κάρολος εξοργισμένος τον καταδίωξε στην Βρετάνη για να τον τιμωρήσει (1392). Προχωρώντας έμεινε έκπληκτος όταν ένας απατεώνας τον προειδοποίησε ότι προδόθηκε, ο βασιλιάς τότε σκότωσε πολλούς από τους ευγενείς του και ο θείος του Φίλιππος πήρε τις εξουσίες ως το 1402.
Η προτίμηση του Καρόλου στον θείο του έφερε τελικά στην συνέχεια δυσάρεστα αποτελέσματα και διαμάχες στην οικογένεια των Βαλουά, ο αδελφός του βασιλιά Λουδοβίκος των Βαλουά δυσαρεστήθηκε επειδή ήθελε ο ίδιος την αντιβασιλεία. Αυτό έφερε συνεχείς εμφύλιες διαμάχες ανάμεσα στους δύο οίκους της Βουργουνδίας και της Ορλεάνης, που θα συνεχιστούν πολλά χρόνια μετά τον θάνατο των δύο γεναρχών. Ο καθένας από τους δύο ήθελε τις βασιλικές επιχορηγήσεις για λογαριασμό του. Ο Λουδοβίκος της Ορλεάνης ήταν γνωστός για τον άσωτο και πολυτελή τρόπο ζωής του, ο Φίλιππος για τις φιλοδοξίες του στην Βουργουνδία και τις Κάτω Χώρες. Ο Φίλιππος κέρδισε μεγαλύτερη φήμη στον λαό γιατί ήταν έντιμος και συνετός σε αντίθεση με τον ακόλαστο και σπάταλο ανιψιό του παρ'όλα αυτά έχασε την αντιβασιλεία από την Ορλεάνη (1402), θα επανέλθει στην Βουργουνδία λίγο μετά τον θάνατο του. Ο Φίλιππος πέθανε τον Απρίλιο του 1404 στη Φλάνδρα, τον διαδέχθηκε ο μεγαλύτερος γιος του Ιωάννης.
Οικογένεια
Νυμφεύτηκε το 1369 τη Μαργαρίτα Γ΄ των Νταμπιέρ κόμισσα της Φλάνδρας, του Αρτουά, του Νεβέρ & της Βουργουνδίας και είχε τέκνα:
Πηγές
Κατηγορία:Οίκος της Βουργουνδίας Κατηγορία:Δούκες της Βουργουνδίας Κατηγορία:Οίκος των Βαλουά Κατηγορία:Κόμητες της Φλάνδρας
Αυτόματη γραφή
Αυτόματη γραφή είναι ένας τρόπος γραφής κατά τον οποίο η σκέψη εκφράζεται ελεύθερα και αυτόματα, χωρίς εμπόδια και περιορισμούς από τους κανόνες της λογικής και ηθικής. Τον όρο καθιέρωσε ο Γάλλος λογοτέχνης Αντρέ Μπρετόν στο Πρώτο Μανιφέστο του υπερρεαλισμού (σουρεαλισμού) που δημοσίευσε το 1924. Μέσα από την αυτόματη γραφή οι Υπερρεαλιστές ζήτησαν να βρουν ασυνήθιστους τρόπους έμπνευσης και άμεση επαφή με το υποσυνείδητο. Θέλησαν να απελευθερώσουν την φαντασία από τα δεσμά των λογικών και των λογοτεχνικών κανόνων και να βγάλουν τη λογοτεχνία από το αδιέξοδο που είχε φτάσει με τον Πρώτο Παγκόσμιο Πόλεμο. Πολλοί Έλληνες ποιητές της Γενιάς του Τριάντα δέχτηκαν την επίδραση του Υπερρεαλισμού όπως ο Ανδρέας Εμπειρίκος και ο Νίκος Εγγονόπουλος.
Φωτογραφία
Οι σουρεαλιστές χρησιμοποίησαν την φωτογραφία ως ένα εκφραστικό μέσο που συσχετίζεται με την πραγματικότητα και μπορεί να αξιοποιηθεί η αυτόματη λειτουργία παραγωγής. Μια ιδέα είναι ότι απομονώνοντας εικόνες από ένα πλαίσιο ανάγνωσης και στην συνέχεια η παρουσίαση αυτών σε ένα διαφορετικό πλαίσιο ανάγνωσης θεωρείται σουρεαλιστική πρακτική. Ακόμη και μια φωτογραφία ντοκουμέντο μπορεί να τοποθετηθεί σε άλλο πλαίσιο χρησιμοποιώντας την κατάλληλη λεζάντα ή συνοδευτικό κείμενο. Άλλη ιδέα ήταν τα φωτογράμματα ή οι σκηνοθετημένες εικόνες αντικειμένων (που συνήθως καταστρέφονταν μετά το τέλος της φωτογράφισης). Σύμφωνα με την θεωρία των σουρεαλιστών η χρήση των αντικειμένων αυτών μπορεί να απελευθερώσει επιθυμίες του ασυνείδητου. Για παράδειγμα ο Αντρέ Μπρετόν πήγαινε συχνά σε παζάρια για να βρει αντικείμενα άλλης εποχής, ακόμη και άχρηστα ή και ακρωτηριασμένα αλλά και ταλαιπωρημένες φωτογραφίες του 19ου αιώνα. Τοποθετώντας ένα αντικείμενο, ακόμη και σκουπίδι σε διαφορετικό εννοιολογικό πλαίσιο μπορεί να διαβαστεί με διαφορετικό τρόπο. Για παράδειγμα ο Μαν Ραίη επέλεξε να φωτογραφήσει τα Μαθηματικά Αντικείμενα. Μετά από επίσκεψη στο Ινστιτούτο Henri Poincaré στο Παρίσι βρήκε μια συλλογή τριών διαστάσεων μαθηματικών μοντέλων. Αυτά τα μοντέλα ήταν μαθηματικές εξισώσεις οι οποίες είχαν μοντελοποιηθεί σε πραγματικά τριών διαστάσεων αντικείμενα. Επέλεξε κατάλληλους φωτισμούς και οπτικές γωνίες κατά την διάρκεια φωτογράφισης των μοντέλων αυτών δημιουργώντας συνειρμούς ότι έχουμε φόρμες ανθρώπων και άλλα ανατομικά χαρακτηριστικά. Τα φωτογραφικά κολάζ ή φωτομοντάζ αντικειμένουν ήταν άλλη μια ιδέα αυτοματισμού, αντιπαραθέτοντας ετερόκλητα στοιχεία όπως αντικείμενα, κείμενα, διαφημήσεις μπορούσε να προκαλέσε ακόμη και προσβολή της "δημόσιας αιδούς" ή της "φαντασίας του κοινού". Το φαινόμενο Sabattier ή σολαριζασιόν χρησιμοποιούταν επίσης κατά την διάρκεια εμφάνισης των ασπρόμαυρων φωτογραφιών στον σκοτεινό θάλαμο. Κατά την διάρκεια της εμφάνισης της εικόνας μέσα στα χημικά ένα ξαφνικός φωτισμός μέσα στο κόκκινο φως ασφαλείας του σκοτεινού θαλάμου οδηγεί στην μερική αντιστροφή των τόνων αλλά και των περιγραμμάτων.
Θεόδωρος Ζιάκας
Ο Θεόδωρος Ζιάκας (Μαυρονόρος Γρεβενών 1798 - Αταλάντη 1882) ήταν οπλαρχηγός από παλιά οικογένεια κλεφτών και αρματολών, που πολέμησε στην Ελληνική επανάσταση του 1821 και στις επαναστάσεις της Μακεδονίας του 1854 και του 1878. Πατέρας του ήταν ο γερο-Ζιάκας (Γεώργιος Ζιάκας) (1730 - 1810), πρωτοπαλίκαρο κατά το 1750 του λήσταρχου και αρματολού Ντελή - Δήμου της επαρχίας των Γρεβενών επί Κουρτ Πασά. Όταν σκοτώθηκε το 1780, τον διαδέχτηκε στο αρματολίκι ο γιος του, Θεόδωρος.
Αυτόματη γραφή
Παραπομπές
Κατηγορία:Πνευματισμός Κατηγορία:Φωτογραφία
Θεόδωρος Ζιάκας
Το 1826, ο Μεχμέτ αγάς των Γρεβενών μαζί με την οικογένεια των Μακραίων επιτέθηκε εναντίον της οικίας των Ζακαίων. Σε αντίθεση με τον αδερφό του, Γιαννούλα, που σκοτώθηκε στη μάχη, ο Θεόδωρος κατάφερε να σωθεί και να καταφύγει στην ελεύθερη Ελλάδα. Εκεί δεν έμεινε για πολύ, καθώς δυο χρόνια μετά επέστρεψε στην επαρχία Γρεβενών και ανέλαβε την αρχηγία στο αρματολίκι. Ο Ζιάκας μετέφερε το λημέρι του από τα Γρεβενά στην Πίνδο, στην ορεινή Βάλια Κάλντα.
thumbnail|left|150px|Σπήλαιο Γρεβενών, τοποθεσία της μάχης Ο Θεόδωρος Ζιάκας οργάνωσε κατά το 1854 την εξέγερση της Δυτικής Μακεδονίας κατά των Τούρκων. Στη μάχη του Σπηλαίου Γρεβενών, αμέσως μετά τη μάχη στο σημερινό Καρπερό Γρεβενών, το Μάιο του 1854, ο Θεόδωρος Ζιάκας αντιμετώπισε κατά τις μέρες 28 Μαΐου-1 Ιουνίου του 1854 με 300 άνδρες 12.000 Τουρκαλβανούς με επικεφαλής τον Αβδή Πασά.
Στη μάχη αυτή ο Θεόδωρος Ζιάκας αντιστάθηκε στους πολύ περισσότερους αντιπάλους για πολλές μέρες. Όταν τα πολεμοφόδια τελείωσαν, έδωσε εντολή ν' αδειάσουν τα βαρέλια του κρασιού που υπήρχαν στο χωριό, όπου υπήρχαν σημαντικές καλλιέργειες αμπελιών, να τα γεμίσουν με πέτρες και να τ' αφήσουν από ψηλά να κατρακυλήσουν προς τη μεριά των εχθρών. Αυτό είχε ως αποτέλεσμα να σκοτωθούν πολλοί απ' αυτούς. Συνέχισε να πολεμά, αλλά όταν η κατάσταση είχε αρχίσει να δυσχεραίνει, αποδέχτηκε τη μεσολάβηση των ξένων διπλωματών και κατόρθωσε να μεταφέρει 1.000 γυναικόπαιδα στην ελεύθερη Ελλάδα (Λαμία).
Ο Θόδωρος Ζιάκας, ο οποίος έζησε στη συνέχεια στη Λαμία, πέθανε το 1882 στην Αταλάντη σε ηλικία 84 χρονών.
ΚΚ Μπούντουτσνοστ Ποντγκόριτσα
thumb|100px|Παλαιό λογότυπο